# Volvo

### Από τη Βικιπαίδεια, την ελεύθερη εγκυκλοπαίδεια

  Το άρθρο αφορά την εταιρεία κατασκευής βαρέων οχημάτων. Για την αυτοκινητοβιομηχανία δείτε το άρθρο Volvo (αυτοκινητοβιομηχανία)

Volvo Aktiebolaget (Volvo AB)
Είδος | Εταιρεία κατασκευής επαγγελματικών οχημάτων
Ίδρυση | 1927
Έδρα | Γκέτεμποργκ, Σουηδία
Πρόσωπα | Λάιφ Γιόχανσον (Leif Johansson) - Πρόεδρος
Υπάλληλοι | 81.000
Ιστότοπος | volvo.com

H AB Volvo (Βόλβο, ή Aktiebolaget Volvo) είναι μια από τις μεγαλύτερες εταιρείες κατασκευής φορτηγών, λεωφορείων, βαρέων οχημάτων και βιομηχανικών μηχανημάτων. Η εταιρεία ιδρύθηκε στις 10 Αυγούστου 1926 στο Γκέτεμποργκ της Σουηδίας μετά την απόσχιση τμήματος της εταιρείας κατασκευής ρουλεμάν και ανταλλακτικών, SKF (Svenska Kullagerfabriken AB). Η Volvo Cars, ο κλάδος επιβατικών αυτοκινήτων έχει πουληθεί στη Ford Motor Company από το 1999.

## [Επεξεργασία] Ιστορία

Volvo στα λατινικά σημαίνει "κυλάω" ή "γυρνώ". Το όνομα Volvo κατοχυρώθηκε αρχικά τον Μάιο του 1911 ως ξεχωριστή εταιρεία μέσα στην SKF AB και ως εμπορικό σήμα με την πρόθεση να χρησιμοποιηθεί ως όνομα για μια ειδική σειρά ανταλλακτικών. Η ιδέα αυτή σύντομα εγκαταλείφθηκε και η SKF αποφάσισε να χρησιμοποιεί το όνομα και σήμα "SKF" για όλα της τα προϊόντα. Η εταιρεία Volvo AB δεν είχε αναπτύξει καμία δραστηριότητα μέχρι τις 10 Αυγούστου 1926, όταν ο Διευθυντής Πωλήσεων της SKF Assar Gabrielsson (Άσσαρ Γκάμπριελσον) και ο μηχανικός Gustav Larson (Γκάσταφ Λάρσον) μετά από ένα χρόνο προετοιμασίας (που περιελάμβανε την παραγωγή 10 πρωτοτύπων), οργάνωσαν την εταιρεία παραγωγής αυτοκινήτων Volvo AB μέσα στον όμιλο SKF. Σύντομα, η Volvo AB εισήχθη στο Χρηματιστήριο της Στοκχόλμης το 1935 και η SKF αποφάσισε τότε να πουλήσει τις μετοχές της εταιρείας που διέθετε.

Η πρώτη σειρά μοντέλων της Volvo, ονομάστηκε "ÖV4" (Öppen vagn (Open wagon) με 4-κύλινδρο κινητήρα) και ξεκίνησε να παράγεται στις 14 Απριλίου 1927. Μόλις 996 αυτοκίνητα παρήχθησαν μεταξύ του 1927 και 1929. Το "ÖV4" αντικαταστάθηκε από το PV651 τον Απρίλιο του 1929. Η πρώτη επιτυχία της Volvo στα αυτοκίνητα ήρθε με το PV444 που παρουσιάστηκε τον Σεπτέμβριο του 1944.

Ο Όμιλος Volvo σήμερα απασχολεί περισσότερους από 81.000 υπαλλήλους, με την παραγωγή να απλώνεται σε 25 χώρες και τις πωλήσεις σε 185 χώρες. Ο Όμιλος παρέχει ολοκληρωμένες υπηρεσίες σε χρηματοδότηση και συντήρηση. Οι πωλήσεις του Ομίλου για το 2004 έφεραν έσοδα 22 δισεκατομμύρια δολάρια. Το 20% του Ομίλου ανήκει στη Renault.

## [Επεξεργασία] Αλλαγή στρατηγικής

Ανάμεσα στους λόγους για τους οποίους ο Όμιλος αποφάσισε να πουλήσει το τμήμα επιβατικών οχημάτων, ήταν το υψηλό κόστος εξέλιξης σε συνδυασμό με το σχετικά μικρό μέγεθος της εταιρείας. Η νέα στρατηγική κατευθύνθηκε προς την ανάπτυξη του Ομίλου ως κατασκευαστή βαρέων οχημάτων, όπου ήδη κατείχε ένα αρκετά μεγάλο μερίδιο της αγοράς. Η πώληση της Volvo Cars ανακοινώθηκε στις 28 Ιανουαρίου 1998 και μέσα στον επόμενο χρόνο η πώληση στην Ford Motor Company αντί τιμήματος 6.45 δισεκατομμυρίων δολαρίων ολοκληρώθηκε. Ο Όμιλος χρησιμοποίησε τα έσοδα από την πώληση του τμήματος επιβατικών οχημάτων για την χρηματοδότηση της εξαγοράς της Scania, μιας άλλης σουηδικής εταιρείας κατασκευής φορτηγών. Η συμφωνία όμως δεν προχώρησε, όταν η Ευρωπαϊκή Επιτροπή την σταμάτησε για λόγους ανταγωνισμού. Τότε, η Volvo απέκτησε το τμήμα βαρέων οχημάτων της γαλλικής Renault και την αμερικανική εταιρεία φορτηγών Mack Trucks.

Το σλόγκαν της Volvo Cars "Volvo for life" (Volvo για μια ζωή) αναφέρεται τόσο στην αξιοπιστία όσο και στην ασφάλεια των αυτοκινήτων της.

Η ονομασία της Volvo (που στα λατινικά σημαίνει "κυλάω") σε συνδυασμό με το λογότυπο της εταιρείας (το οποίο συχνά αρκετοί μπερδεύουν με το σύμβολο του ανδρικού φύλου) το οποίο ήταν το σύμβολο των αλχημιστών για τον σίδηρο, σημαίνει "Δύναμη που κυλά" ("Rolling Strength").

Η Volvo είναι παγκοσμίως γνωστή για το υψηλό επίπεδο παρεχόμενης ασφάλειας για τα οχήματά της.

## [Επεξεργασία] Το σήμα της Volvo

Το λογότυπο της Volvo ανήκει από κοινού (50/50) στις Volvo και Ford.

## [Επεξεργασία] Εταιρείες της Volvo

### [Επεξεργασία] Τομείς

Ο Όμιλος Volvo είναι οργανωμένος στους ακόλουθους τομείς:

- Volvo Trucks (φορτηγά)
- Mack Trucks (φορτηγά)
- Renault Trucks (φορτηγά)
- Volvo Buses (λεωφορεία)
- Volvo Construction Equipment (βαρέα οχήματα)
- Volvo Penta (μηχανές για σκάφη, κλπ.)
- Volvo Aero (τμήματα αεροσκαφών)
- Volvo Financial Services (οικονομικές υπηρεσίες)

### [Επεξεργασία] Μικρότερες εταιρείες

Οι διάφοροι τομείς του Ομίλου υποστηρίζονται από κάποιες μικρότερες εταιρείες:

- Volvo 3P
- Volvo Powertrain
- Volvo Parts
- Volvo Information Technology
- Volvo Logistics
- Volvo Technology
- Volvo Technology Transfer
- Volvo Business Services

## [Επεξεργασία] Δείτε επίσης

- Volvo Cars

## [Επεξεργασία] Εξωτερικοί Σύνδεσμοι

- Ιστοσελίδα του Ομίλου Volvo (στα αγγλικά)

Ανακτήθηκε από "http://el.wikipedia.org../../../v/o/l/Volvo.html"

Κατηγορία: Αυτοκινητοβιομηχανία

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- العربية
- Български
- Česky
- Dansk
- Deutsch
- English
- Esperanto
- Español
- Suomi
- Français
- Galego
- עברית
- Bahasa Indonesia
- Italiano
- 日本語
- 한국어
- Latviešu
- Nederlands
- ‪Norsk (bokmål)‬
- Polski
- Português
- Svenska
- Türkçe
- 中文